Document ID: 32005D0603

DEĊIŻJONI TAL-KUMMISSJONI
ta’ l-4 ta’ Awwissu 2005
li temenda d-Deċiżjoni 2005/393/KE fir-rigward ta’ żoni ristretti fir-rigward tal--bluetongue fl-Italja
(notifikata taħt dokument C(2005) 2929)
(Test b'relevanza għaż-ŻEE)
(2005/603/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 2000/75/KE ta' l-20 ta' Novembru 2000 li tistabbilixxi dispożizzjonijiet speċifiċi għall-kontroll u l-qerda tal-bluetongue (1), u b'mod partikolari l-punt (ċ) ta' l-Artikolu 8(3), u t-tielet paragrafu ta' l-Artikolu 19 tagħha,
Billi:
(1)
Id-Direttiva tal-Kunsill 2000/75/KE tistabbilixxi regoli u miżuri ta' kontroll biex jikkumbattu l-bluetongue fil-Komunità, inkluż l-istabbiliment ta' żoni ta' protezzjoni u sorveljanza u l-projbizzjoni fuq il-ħruġ ta' annimali minn dawk iż-żoni.
(2)
Id-Deċiżjoni tal-Kummissjoni 2005/393/KE tat-23 ta' Mejju 2005 dwar żoni ta’ protezzjoni u sorveljanza fir-rigward tal-bluetongue u l-kundizzjonijiet li japplikaw għall-movimenti minn u f’dawn iż-żoni (2) tipprovdi għad-demarkazzjoni taż-żoni ġeografiċi globali fejn żoni ta' protezzjoni u sorveljanza “‘iż-żoni ristretti”) għandhom ikunu stabbiliti mill-Istati Membri fir-rigward tal-bluetongue.
(3)
Fis-7 ta’ Ġunju 2005 l-Italja ressqet rapport lill-Kumitat Permanenti għall-Katina ta' l-Ikel u s-Saħħa ta' l-Annimali li jikkonkludi li s-sistema ta’ sorveljanza fis-seħħ fl-Italja tat prova li l-ebda virus ma ċċirkola fil-provinċja ta’ Massa Carrara, fit-Toskana, għal aktar minn sentejn.
(4)
Għalhekk, dik il-provinċja għandha titqies ħielsa mill-bluetongue u, fuq il-bażi tat-talba sostanzjata mressqa mill-Italja, imħassra mill-provinċji Taljani elenkati taħt iż-Żona B fl-Anness I mad-Deċiżjoni 2005/393/KE.
(5)
Id-Deċiżjoni 2005/393/KE għandha għalhekk tkun emendata skond dan.
(6)
Il-miżuri stipulati f'din id-Deċiżjoni huma skond l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali,
ADOTTAT DIN ID-DEĊIŻJONI:
Artikolu 1
Fl-Anness 1 tad-Deċiżjoni 2005/393/KE, fil-parti għaż-Żona B, fir-ringiela għat-Toskana, “Massa Carrara” hija mħassra.
Artikolu 2
Din id-Deċiżjoni għandha tapplika mill-jum wara dak tal-pubblikazzjoni tagħha fil-Ġurnal Uffiċjali ta’ l-Unjoni Ewropea.
Artikolu 3
Din id-Deċiżjoni hija indirizzata lill-Istati Membri.
Magħmul fi Brussell, nhar l-4 ta’ Awwissu 2005.

Labels: 19
0
3
8
6
18